
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind retragerea dreptului de administrare al  S.C. Societatea de Transport Public Timișoara S.A. asupra terenului situat în Calea Buziaşului, înscris în C.F. nr. 427784 Timișoara

             
           Având în vedere adresa COMPANIEI NAȚIONALĂ DE INVESTIȚII privind includerea în Programul Național de Construcții de Interes Public sau Social, subprogramul ”Complexuri sportive”, a obiectivului "Construire Bază Sportivă Tip 1", prin care ne solicită să transmitem, în regim de urgență, datele de identificare a unui amplasament  care să corespundă dimensiunilor omologate UEFA și FRF, singura locație disponibilă, care să întrunească toate condițiile, este terenul situat în calea Buziașului, înscris în CF 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1), proprietatea Municipiului Timișoara-domeniu public.
	Prin HCL 74 / 03.03.2015 s-a aprobat darea în  administrare Regiei Autonome de Transport Timişoara, având denumirea actuală S.C. SOCIETATEA DE TRANSPORT PUBLIC TIMISOARA S.A.,  a terenului menționat mai sus, în vederea construirii unui depou de tramvaie și a unei substații de redresare, dar până în prezent nu au fost demarate procedurile de autorizare a investiției.  
	  Conform Legii 215/2001, art.36, ”(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale. (2) Consiliul local exercită următoarele categorii de atribuţii:  a) atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local. b) atribuţii privind dezvoltarea economico-socială şi de mediu a comunei, oraşului sau municipiului; c) atribuţii privind administrarea domeniului public şi privat al comunei, oraşului sau municipiului.”
                Urmare a celor prezentate mai sus, considerăm necesară și oportună aprobarea retragerii dreptului de administrare al  S.C. Societatea de Transport Public Timișoara S.A. asupra terenului situat în Calea Buziaşului, înscris în C.F. nr. 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1) și suprafața de 52668 mp, proprietatea Municipiului Timișoara-domeniu public,  în vederea valorificării patrimoniului prin dezvoltarea  unor obiective de interes public local cum ar fi cel propus  de COMPANIA NAȚIONALĂ DE INVESTIȚII.

RAPORT DE SPECIALITATE
privind retragerea dreptului de administrare al  S.C. Societatea de Transport Public Timișoara S.A. asupra terenului înscris în CF 427784 Timișoara 
              Având în vedere Expunerea de motive nr. SC2019 - 14615  / 12.06.2019  a Primarului Municipiului Timișoara și Proiectul de hotărâre privind aprobarea retragerii dreptului de administrare al  S.C. Societatea de Transport Public Timișoara S.A. asupra terenului înscris în CF 427784 Timișoara,  facem următoarele precizări:
           Terenul pentru care a fost propusă retragerea dreptului de administrare al  S.C. Societatea de Transport Public Timișoara S.A. este proprietatea Municipiului Timișoara - domeniu public atestat prin HG849/2009.
	 Prin HCL 74 / 03.03.2015 s-a aprobat darea în administrarea Regiei Autonome de Transport Timişoara a terenului situat în Calea Buziaşului, înscris în C.F. nr. 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1) în vederea construirii unui depou de tramvaie și a unei substații de redresare, dar până în prezent nu au fost demarate procedurile de autorizare a investiției.  
           Menționăm că este necesară dezvoltarea urbanistică a zonei respective prin valorificarea patrimoniului și promovarea unor obiective de interes public local.
	 Prin HCL 271/ 28.07.2017 s-a aprobat  reorganizarea, prin transformare, a Regiei Autonome de Transport Timişoara în societate comercială pe acţiuni, cu acţionar unic Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT). 	Conform   Legii nr. 297/2009 (Noul Cod Civil), Capitol II privind drepturile reale corespunzătoare proprietății publice, art.868 ” (1) Dreptul de administrare aparţine regiilor autonome sau, după caz, autorităţilor administraţiei publice centrale sau locale şi altor instituţii publice de interes naţional, judeţean ori local.”, conform art.869 ”Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit.”
	Având în vedere prevederile Legii 215/2001, modificată și completată prin Legea 286/2006, art.36, ”(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale. (2) Consiliul local exercită următoarele categorii de atribuţii:  a) atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local. b) atribuţii privind dezvoltarea economico-socială şi de mediu a comunei, oraşului sau municipiului; c) atribuţii privind administrarea domeniului public şi privat al comunei, oraşului sau municipiului.”
           Având în vedere adresa COMPANIEI NAȚIONALĂ DE INVESTIȚII privind includerea în Programul Național de Construcții de Interes Public sau Social, subprogramul ”Complexuri sportive”, a obiectivului "Construire Bază Sportivă Tip 1", prin care ne solicită să transmitem, în regim de urgență, datele de identificare a unui amplasament  care să corespundă dimensiunilor omologate UEFA și FRF, singura locație disponibilă, care să întrunească toate condițiile, este terenul situat în calea Buziașului, înscris în CF 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1) și suprafața de 52668 mp, proprietatea Municipiului Timișoara-domeniu public.
    	Conform precizărilor COMPANIEI NAȚIONALĂ DE INVESTIȚII din adresa nr. SC2019-14351/10.06.2019, obiectivul ”Bază sportivă Tip 1” trebuie să fie în suprafața de minim 13202 mp, cu dimensiunile minime: lungime 164 m, lățime 80,50 m, conform schiței anexate, iar funcțiunile din amplasament sunt:
-   teren sportiv forbal dimensiuni omologate UEFA și FRF- 105m x68 m cu nocturnă și tribune pentru 500 de spectatori;
-   teren sportiv mic pentru minifotbal, handbal, baschet, tenis, dimensiune 20m x 40 m,
-   clădire vestiare și administrativă, 
-   parcare autovehicule și autocare.

	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea retragerii dreptului de administrare al  S.C. Societatea de Transport Public Timișoara S.A. asupra terenului situat în Calea Buziaşului, înscris în C.F. nr. 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1) și suprafața de 52668 mp, proprietatea Municipiului Timișoara-domeniu public,  în vederea valorificării patrimoniului prin dezvoltarea  unor obiective de interes public local cum ar fi cel propus  de COMPANIA NAȚIONALĂ DE INVESTIȚII.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

